b'\n_START_ARTICLE_\nKalervo Sipi\n_START_PARAGRAPH_\nKalervo Vilho Sipi (s. 24. kes\xc3\xa4kuuta 1946 Kauvatsa) on suomalainen kenraalimajuri evp._NEWLINE_Sipi syntyi toimitusjohtaja Kauko Sipin ja Anja Kallion perheeseen. H\xc3\xa4nen puolisonsa vuodesta 1969 on Seija Tauriainen._NEWLINE_Sipi tuli ylioppilaaksi Kokem\xc3\xa4en yhteiskoulusta 1965, Kadettikoulusta h\xc3\xa4n valmistui 1969 ja Sotakorkeakoulusta 1979. Sipi toimi opetusupseerina ja komentotoimiston p\xc3\xa4\xc3\xa4llikk\xc3\xb6n\xc3\xa4 Turun ilmatorjuntapatteristossa 1966 ja 1969\xe2\x80\x931976, patterin varap\xc3\xa4\xc3\xa4llikk\xc3\xb6n\xc3\xa4 vuodesta 1979, patterinp\xc3\xa4\xc3\xa4llikk\xc3\xb6n\xc3\xa4 vuodesta 1982 ja patteristonkomentajana Helsingin ilmatorjuntarykmentiss\xc3\xa4 vuodesta 1984. P\xc3\xa4\xc3\xa4esikunnassa h\xc3\xa4n ty\xc3\xb6skenteli toimistoesiupseerina vuodesta 1987 ja sitten Ilmatorjuntakoulun johtajana vuodesta 1991, Varsinais-Suomen ilmatorjuntarykmentin komentajana vuodesta 1992, P\xc3\xa4\xc3\xa4esikunnan ilmatorjuntatarkastajana vuodesta 1997 ja Puolustusvoimien materiaalilaitoksen johtajana vuodesta 2000. El\xc3\xa4kkeelle Sipi j\xc3\xa4i puolustusvoimien huoltop\xc3\xa4\xc3\xa4llik\xc3\xb6n teht\xc3\xa4v\xc3\xa4st\xc3\xa4 kes\xc3\xa4ll\xc3\xa4 2006, mit\xc3\xa4 ennen h\xc3\xa4n oli toiminut P\xc3\xa4\xc3\xa4esikunnan maavoimap\xc3\xa4\xc3\xa4llikk\xc3\xb6n\xc3\xa4 vuodesta 2002._NEWLINE_Sipi ylennettiin v\xc3\xa4nrikiksi 1966, luutnantiksi 1969, yliluutnantiksi 1973, kapteeniksi 1977, majuriksi 1982, everstiluutnantiksi 1989, everstiksi 1994 ja prikaatikenraaliksi 1999, ennen ylent\xc3\xa4mist\xc3\xa4\xc3\xa4n kenraalimajuriksi vuonna 2001._NEWLINE_Sipi valittiin Vapaussodan Perinneliiton puheenjohtajaksi vuonna 2008.'